গণপ্রজাতন্ত্রী বাংলাদেশ সরকার

জেলা প্রশাসকের কার্যালয়, ফেনী।

আইসিটি শাখা

[www.dcfeni.gov.bd](http://www.dcfeni.gov.bd)

আইসিটি বিষয়ক কমিটির সভার কার্যবিবরণী:

সভাপতি : মো: হুমায়ুন কবীর খোন্দকার, জেলা প্রশাসক, ফেনী

স্থান : জেলা প্রশাসকের সম্মেলন কক্ষ

তারিখ : ২১/০৬/২০১২

সময় : সকাল ১০.০০ টা

সভার প্রারম্ভে সভাপতি উপস্থিত সদস্যগণকে স্বাগত জানিয়ে সভার কাজ শুরু করেন । অত:পর তিনি বর্তমান সরকারের ডিজিটাল বাংলাদেশ গড়ার কাজে সরকারের বিভিন্ন কার্যক্রমের কথা তুলে ধরে জনগণের দোরগোড়ায় সেবা পৌঁছে দেয়ার কথা ব্যক্ত করেন।

 সভার আলোচ্যসূচি অনুযায়ী নিম্নরূপ সিদ্ধান্ত গ্রহণ করা হয় :

|  |  |  |  |
| --- | --- | --- | --- |
| ক্রম | বিষয় |  আলোচনা ও সিদ্ধান্ত সমূহ | বাস্তবায়নকারী কতৃপক্ষ |
| ০১. | ওয়েব পোর্টাল সংক্রান্ত আলোচনা: | বর্তমান সরকারের ডিজিটাল বাংলাদেশ বিনির্মাণের একটি গুরুত্বপূর্ণ পদক্ষেপ হচ্ছে ওয়েব পোর্টাল তৈরী। এরই ধারাবাহিকতায় ফেনী জেলায় আগামী ৭-৯ জুলাই/১২ এবং উপজেলা পর্যায়ে আগামী ১০-১৭ জুলাই/১২ ওয়েব পোর্টাল সংক্রান্ত প্রশিক্ষণ এবং কন্টেন্ট আপলোডের কাজ শুরু হবে। সে অনুযায়ী ব্যবস্থা গ্রহণের জন্য সিদ্ধান্ত গৃহীত হয়।  | সরকারি অফিস প্রধান (সকল), ফেনীএবং উপজেলা নির্বাহী অফিসার(সকল), ফেনী। |
| ০২. | শিক্ষা প্রতিষ্ঠানের কম্পিউটার ল্যাব সংক্রান্ত আলোচনা: | শিক্ষা প্রতিষ্ঠানের কম্পিউটার ল্যাব সমূহের রক্ষণাবেক্ষণের বিষয়ে তদারকীর জন্য পরিদর্শন করার সিদ্ধন্ত গৃহীত হয়। | জেলা প্রশাসনের কর্মকর্তা(সকল)/ উপজেলা নির্বাহী অফিসার (সকল), ফেনী |
| ০৩. | ল্যাব সংরক্ষণ সংক্রান্ত: | সভায় ফেনী সরকারি কলেজের সহকারী অধ্যাপক জনাব আফতাব উদ্দীন জানান যে, পূর্বে তাঁর কলেজের সহকারী প্রোগ্রামারগণ এসেই চলে যেত যার কারণে ল্যাবের মতো গুরুত্বপূর্ণ প্রতিষ্ঠানটি সংরক্ষণে বেশ সমস্যা হতো। সহকারী প্রোগ্রামারগণ যাতে নিয়মিত তাঁর স্টেশনে থাকেন সে ব্যাপারে প্রয়োজনীয় পদক্ষেপ নিতে তিনি অনুরোধ করেন। | সহকারী প্রোগ্রামার (সকল), ফেনী |
| ০৪. | ইউআইএসসি সম্পর্কিত | সভায় ফেনী জেলার ৪৩ টি ইউআইএসসি নিয়ে আলোচনা করা হয়। বেশীর ভাগ উদ্যোক্তা তাঁদের ইউআইএসসিতে নেটওয়ার্ক সমস্যার কথা উল্লেখ করেন। যার কারণে তাঁরা আপলোড সময় মতো করতে পারেননা বলেও উল্লেখ করেন। যে সকল উদ্যোক্তা অপেক্ষাকৃত দুর্বল তাঁদের যে কোন প্রয়োজনের জেলা প্রশাসনের আইসিটি শাখায় এসে এসি,আইসিটি এবংএপি’র সাহায্য নেয়ার সিদ্ধান্ত গৃহীত হয়।  | এসি,আইসিটি, ফেনী এবং এপি, জেলা আইসিটি কেন্দ্র, ফেনী |
| ০৫. | উদ্যোক্তা প্রশিক্ষণ সংক্রান্ত: | “ চট্টগ্রাম বিভাগের বিদ্যুত সংযোগ বিহীন ইউনিয়নে ই-সেন্টার স্থাপন কর্মসূচি” এর আওতায় ৩০ জন উদ্যোক্তাকে ৭ দিনব্যাপী ২ টি ব্যাচে প্রশিক্ষণ দেয়ার সিদ্ধান্ত গৃহীত হয় এবং প্রশিক্ষণার্থীদের নামের তালিকা আইসিটি বিষয় কমিটি দ্বারা অনুমোদন করা হয়। | এপি, (সকল) ফেনী |

(মো: হুমায়ুন কবীর খোন্দকার)

জেলা প্রশাসক

ফেনী।

ফোন:৭৪০০০

ই-মেইল:dcfeni@mopa.gov.bd